период в рамките на прегледа, въпреки че нивото на вноса е било относително ограничено. За пълнота на изложението Комисията проучи също така вероятността от повторно възникване на дъмпинга, ако мерките бъдат отменени. Бяха анализирани следните допълнителни елементи: производственият капацитет и свободният капацитет в КНР, ценовото поведение на производителите износители от КНР на други пазари, достъпността на други пазари и привлекателността на пазара на Съюза.
 3.3.1. Износ за трети държави
 (156)
 През разследвания период в рамките на прегледа обемът на вноса на СПОП от КНР в Съюза, макар и считан за представителен според заключението в съображение 36, е бил доста малък (около 0,1 % от общото потребление на Съюза). Поради това Комисията реши да анализира също информацията относно продажбите на СПОП от КНР към трети страни с цел да потвърди констатацията си относно продължаването на дъмпинга. Равнището на дъмпинга беше изчислено въз основа на продажните цени за трети страни според китайски статистически данни за износа.
 3.3.1.1. Нормална стойност
 (157)
 Нормалната стойност за оценка на дъмпинга от КНР към трети държави е в съответствие със съображения 37—150.
 3.3.1.2. Експортна цена
 (158)
 Предвид отсъствието на съдействие от страна на китайските производители експортната цена за трети държави бе изчислена във основа на информацията в базата данни на Китай за износа, предоставена от заявителя. От тези стойности на база FOB Комисията приспадна разходите за пристанищно обслужване и за вътрешен транспорт в Китай, оценени от заявителя, за да изчисли експортната цена на равнище франко завода.
 3.3.1.3. Сравнение
 (159)
 Комисията сравни формираната нормална стойност и експортната цена със съответните стойности в държави, различни от Съюза, на равнище франко завода.
 3.3.1.4. Дъмпингов марж
 (160)
 Горепосоченото сравнение показа дъмпингов марж за цялата държава за износа към всички трети държави (с изключение на Съюза) от 118 %, докато за петте най-важни пазари за износ (Индия, Филипините, Руската федерация, Южна Корея и Виетнам) същият марж варира от 112 % до 160 %. Така се затвърди заключението, че дъмпинговият марж, определен за износ в Съюза, е приемлив въпреки минималния обем на продажбите.
 3.3.2. Производствен капацитет и свободен капацитет в КНР
 (161)
 Предвид отсъствието на съдействие производственият капацитет и свободният капацитет в КНР бяха установени въз основа на наличните факти и по-специално на предоставената от заявителя информация в съответствие с член 18 от основния регламент.
 (162)
 Производственият капацитет в КНР значително надвишава настоящите обеми на производство. Според CISA производственият капацитет за стомана с цветно покритие възлиза на 40 милиона тона през 2013 г. При обеми на производството от 7,5 милиона тона използването на капацитета достига едва около 20 %. Ако мерките бъдат отменени, китайските производители разполагат с достатъчен свободен капацитет, оценен на 32,5 милиона тона, за да наводнят с дъмпингови СПОП пазара на Съюза, където потреблението е 4,5 милиона тона.
 (163)
 На базата на гореизложеното Комисията заключи, че китайските производители износители разполагат със значителен свободен капацитет, който биха могли да използват за производството на СПОП за износ към пазара на Съюза, ако мерките бъдат отменени.
 3.3.3. Достъпност на други пазари
 (164)
 Мерки за търговска защита срещу китайския износ на СПОП се прилагат в